# **Kritériá na prijatie do 1. ročníka gymnázia (štvorročné štúdium) v školskom roku 2023/2024**

**EDUID školy:** 100009701

**KÓD ŠTUDIJNÉHO ODBORU:** 7902 J - gymnázium

## Počet tried: 1

**Počet žiakov:** 31

## Prijímacie konanie

Prvý termín prijímacích skúšok je **4.máj 2023 (štvrtok)** a druhý termín je **9.máj 2023 (utorok)**. Účastníkmi prijímacieho konania sú uchádzači, ktorých zákonní zástupcovia podajú v stanovenom termíne prihlášku riaditeľovi ZŠ a ten ju potvrdí. Potvrdené prihlášky budú doručené riaditeľstvu Gymnázia Jána Chalupku v termíne do **20.3.2023**. Budeme akceptovať len tie prihlášky, ktoré sú elektronicky overené riaditeľom základnej školy cez školský informačný systém alebo v listinnej podobe na tlačive 056 MŠVVaŠ SR potvrdené riaditeľom základnej školy a s podpismi obidvoch zákonných zástupcov. Zákonní zástupcovia sa môžu dohodnúť, že prihlášku podpisuje iba jeden zákonný zástupca, o tejto skutočnosti doručia riaditeľovi školy písomné vyhlásenie.

1. **Bez prijímacích skúšok** budú prijatí žiaci, ktorí dosiahli v celoslovenskom testovaní žiakov 9. ročníka ZŠ v obidvoch testovaných predmetoch (slovenský jazyk a literatúra, matematika) úspešnosť najmenej 90,00% a bude im priznaný maximálny počet bodov za prijímaciu skúšku.
2. **Ostatní uchádzači** budú prijatí na štúdium na základe súčtu bodov, ktoré môžu získať za:

* **výsledky prijímacej skúšky z  matematiky a zo slovenského jazyka a literatúry,**
* **prospech na ZŠ (koncoročné vysvedčenie vo 8. ročníku a polročné vysvedčenie v 9. ročníku),**
* **úspešné umiestnenie v predmetových olympiádach.**

1. **Prijímacia skúška**

**Forma a obsah prijímacej skúšky**

*Slovenský jazyk a literatúra*

forma: písomný test (60 minút)

obsah: ŠVP ISCED2, vzdelávacia oblasť Jazyk a komunikácia, predmet Slovenský jazyk a literatúra

<https://www.statpedu.sk/files/articles/dokumenty/inovovany-statny-vzdelavaci-program/sjl_nsv_2014.pdf>

*Matematika*

forma: písomný test (60 minút)

obsah: ŠVP ISCED2, vzdelávacia oblasť Matematika a práca s informáciami, predmet Matematika

<https://www.statpedu.sk/files/articles/dokumenty/inovovany-statny-vzdelavaci-program/matematika_nsv_2014.pdf>

Žiak môže získať za prijímaciu skúšku **maximálne 100 bodov** (50 bodov za test zo slovenského jazyka a literatúry, 50 bodov za test z matematiky).

Žiak **úspešne** vykoná písomnú prijímaciu skúšku ak z každého predmetu zvlášť získa **najmenej 10 bodov**. Pre žiakov so zdravotným znevýhodnením je vypracovaný samostatný test (závisí od druhu znevýhodnenia a posudku CPPaP a po konzultácii so ZŠ a rodičmi).

1. **Prospech na ZŠ**

Za prospech budú body pridelené podľa priemeru známok z predmetov SJL, ANJ, 2.cudzí jazyk, MAT, FYZ, CHE, BIO, GEO, DEJ, OBN na koncoročnom vysvedčení vo 8. ročníku a polročnom vysvedčení v 9. ročníku nasledovne:

# 1.00 - 1.20 = **50** bodov 1.81 - 1.90 = **25** bodov

1.21 - 1.30 = **45** bodov 1.91 - 2.00 = **20** bodov

1.31 - 1.40 = **40** bodov 2.01 - 2.05 = **15** bodov

1.41 - 1.60 = **35** bodov 2.06 - 2.25 = **10** bodov

1.61 - 1.80 = **30** bodov

Ak má žiak na vysvedčení uvedené „absolvoval“, „aktívne absolvoval“ alebo „neabsolvoval“, tento predmet sa do priemeru nezahŕňa (od šk. rok 2021/22). Za každý ročník budú body pridelené samostatne. Maximálny počet bodov, ktoré môže žiak získať za prospech na ZŠ je **100 bodov.**

1. **Umiestnenie v obvodnom alebo vyššom kole predmetových olympiád a súťaží:**

Úspešnosť prihlásených žiakov hodnotíme **v priebehu posledných dvoch ročníkov** (šk. rok 2021/22 a 2022/23) v okresnom (obvodnom) a vyšších kolách predmetových olympiád z matematiky, biológie, geografie, dejepisu, cudzieho jazyka, technickej olympiády, Pytagoriády, súťaže Hviezdoslavov Kubín, súťaže Šaliansky Maťko. Žiak získa body podľa nasledovnej tabuľky, pričom sa mu započítavajú body len jedenkrát za najlepšie umiestnenie v najvyššom kole danej súťaže. **Športové, korešpondenčné a kolektívne súťaže nebudeme brať do úvahy.**

|  |  |  |  |
| --- | --- | --- | --- |
| **Umiestnenie** | **Body** | | |
|  | **okresné (obvodné) kolo** | **krajské kolo** | **celoštátne kolo** |
| 1.miesto | 4 | 14 | 30 |
| 2.miesto | 3 | 11 | 25 |
| 3.miesto | 2 | 8 | 20 |
| úspešný riešiteľ | 1 | 5 | 15 |

Úspešnosť musí žiak preukázať kópiou diplomu organizátora súťaže potvrdenou ZŠ a treba ju doručiť spolu s prihláškou. Prijímacia komisia individuálne posúdi každú súťaž a umiestnenie. Za súťaže môže žiak získať **maximálne 60 bodov.**

**Maximálny počet bodov, ktoré môže žiak získať v celom prijímacom konaní (za všetky jeho časti), je 260 bodov.**

Celkové poradie uchádzačov sa určí po prijímacích skúškach na základe súčtu bodov. Pri rovnakom súčte o poradí rozhoduje:

* žiak má zmenenú pracovnú schopnosť (potvrdenie o zmenenej pracovnej schopnosti uchádzač odovzdá spolu s prihláškou),
* žiak dosiahol väčší počet bodov za celú prijímaciu skúšku (za test z matematiky a slovenského jazyka),
* dosiahol väčší počet bodov za študijné výsledky za 1.polrok deviateho ročníka ZŠ,
* žiak má lepší študijný priemer na základnej škole na koncoročnom vysvedčení ôsmeho ročníka,
* žiak dosiahol väčší počet bodov za predmetové olympiády a súťaže,
* žiak dosiahol väčší počet bodov na prijímacej skúške zo slovenského jazyka a literatúry,
* žiak dosiahol väčší počet bodov na prijímacej skúške z matematiky.

Rozhodnutím riaditeľa školy po prerokovaní s prijímacou komisiou bude podľa poradia prijatý schválený počet uchádzačov (podľa plánu výkonov pre školský rok 2024/25).

Riaditeľ strednej školy zverejní na výveske školy a na webovom sídle školy zoznam uchádzačov podľa výsledkov prijímacieho konania **19. mája 2023** (v čase od 0:00 do 23:59 hod.), § 68 ods. 1.

Uchádzač alebo zákonný zástupca neplnoletého uchádzača najneskôr do **24. mája 2023** (23:59 hod.), písomne potvrdí strednej škole prijatie na vzdelávanie.

Ďalší termín na vykonanie prijímacej skúšky na nenaplnený počet miest (2.kolo) pre žiakov je **20. jún 2023.** Riaditeľ strednej školy zverejní na výveske školy a na webovom sídle školy zoznam uchádzačov podľa výsledkov prijímacieho konania **23. júna 2023** (v čase od 0:00 do 23:59 hod.). Uchádzač alebo zákonný zástupca neplnoletého uchádzača najneskôr do **28. júna 2023** (23:59 hod.) písomne potvrdí strednej škole prijatie na vzdelávanie.

V Brezne 13.3.2023 PhDr. Miroslav Glembek

riaditeľ školy